Up-789/03
Natisni
Opravilna št.:
Up-789/03
Datum odločitve:
27. 1. 2004
ECLI:
ECLI:SI:USRS:2004:Up.789.03
Akt:
Ustavna pritožba A. A. zoper sodbo Vrhovnega sodišča št. I Up 681/2002 z dne 27. 8. 2003
Izrek:
Ustavna pritožba A. A. zoper sodbo Vrhovnega sodišča št. I Up 681/2002 z dne 27. 8. 2003 se ne sprejme.
Evidenčni stavek:
Ker očitno ne gre za kršitev človekovih pravic in temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.

5.3.16 - Temeljne pravice - Državljanske in politične pravice - Pravica do odškodnine za škodo, povzročeno s strani države (26).
Pravna podlaga:
Člen 26, Ustava [URS]

Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
5. 12. 2003
Vrsta odločitve:
sklep
Vrsta rešitve:
nesprejem ustavne pritožbe
Dokument:
US23044
Up-789/03 - 4
11. 2. 2004
SKLEP
Ustavno sodišče je v postopku za preizkus ustavne pritožbe A. A. iz Ž. Ž., ki ga zastopa B. B., odvetnik v Z. Z., na seji senata dne 27. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba A. A. zoper sodbo Vrhovnega sodišča št. I Up 681/2002 z dne 27. 8. 2003 se ne sprejme.
Obrazložitev
1. Ustavni pritožnik ni uspel z zahtevo, naj mu pristojni organ prizna status žrtve vojnega nasilja in iz njega izhajajoča upravičenja za čas od njegovega rojstva 15. 10. 1944 do 15. 5.
1945.
2. Zoper sodbo Vrhovnega sodišča, ki je potrdila sodbo Upravnega sodišča s tako zavrnilno odločitvijo, vlaga pritožnik ustavno pritožbo, zatrjujoč, da so mu z njo kršene pravice iz 15. člena Ustave ter pravica do povračila škode iz 26. člena Ustave.
3. Z ustavno pritožbo je mogoče izpodbijati posamičen akt le, če pritožnik meni in zatrjuje, da mu je z njim kršena katera od človekovih pravic in temeljnih svoboščin. Člen 15 Ustave ne govori o posamezni človekovi pravici, temveč vsebuje pravila o uresničevanju in omejevanju teh pravic. Pri tem gre le za uresničevanje človekovih pravic; pravica do statusa žrtve vojnega nasilja in upravičenja, ki izhajajo iz tega statusa po Zakonu o žrtvah vojnega nasilja (Uradni list RS, št. 18/03 - ZZVN-UPB1), ne sodijo med ustavne pravice, za katerih uresničevanje gre v 15. členu Ustave.
4. Očitno tudi tu ne gre za kršitev človekove pravice iz 26. člena Ustave. Ta določa, da ima vsakdo pravico do povračila škode, ki mu jo v zvezi z opravljanjem službe ali kakšne druge dejavnosti državnega organa, organa lokalne skupnosti ali nosilca javnih pooblastil s svojim protipravnim ravnanjem stori oseba ali organ, ki tako službo ali dejavnost opravlja. Neuspeh s pravnimi sredstvi pa ne predstavlja takega protipravnega dejanja.
5. Ker očitno ne gre za kršitev človekovih pravic in temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
6. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) in tretje alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan